《春兴 其二》
明代·黎景义

披书才暇即焚香，紫气犹寒北斗傍。

小院回廊春寂寂，断烟残月共苍苍。愁看地色连天色，四顾山光接水光。

荆树有花兄弟乐，谩将心事话连床。

作者简介：黎景义（一六〇三—一六六二？），一名内美，字克和。顺德人。明思宗崇祯间诸生。黎遂球、陈邦彦、梁朝钟、陈子壮、张家玉等皆为其友。明清鼎革，奉母隐居桃山不出。著有《二丸居集》八卷。清陈伯陶编《胜朝粤东遗民录》有传。